es gl gl gl gl gl gl gl en gl en en gl gl gl gl gl gl gl gl pt gl gl gl gl gl gl gl gl gl es en gl gl gl gl gl gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
Ángeles Vázquez: “Sogama é un referente en Europa e no mundo” – Asociación de Empresarios de Culleredo
por AEC|Publicado Xaneiro 21, 2020-Updated Xaneiro 21, 2020
A conselleira de Medio Ambiente, Territorio e Vivenda, Ángeles Vázquez, destaca o novo fito de Sogama por situar á Galicia á cabeza da redución e reciclaxe dos residuos. Así o manifestou hoxe durante unha visita ás instalacións co Complexo Medio Ambiental de Sogama, con motivo da celebración dos 20 anos da súa posta en marcha, onde avanzou que a nova planta de compostaxe do Complexo medio ambiental de Sogama en Cerceda comezará a recibir biorresiduos dos concellos de A Laracha, Carballo e Arteixo no vindeiro mes de febreiro.
A conselleira destacou que Sogama esta nova planta de compostaxe será decisiva para axudar a cumprir o obxectivo europeo de reciclar o 50% dos residuos no ano 2020, grazas a súa capacidade para procesar ata 15.000 toneladas anuais de materia orgánica dos concellos máis próximos e obter ata 4.000 toneladas de compost. Engadiu que esta planta reforzará o programa de compostaxe doméstica activo en toda Galicia, aos que están adheridas máis de 330 entidades -189 concellos, 126 centros educativos e 19 colectivos sociais- ás que xa se lle entregaron máis de 11.200 composteiros.
Asemade, a Consellería de Medio Ambiente destinará 25 millóns de euros -ata o ano 2022- para iniciar a posta en marcha de tres plantas públicas de tratamento de biorresiduos domésticos, unha por cada unha das provincia; así como un investimento de 700.000 euros en axudas para desenvolver plantas deste tipo, por parte dos concellos ou da iniciativa privada, que complementarán ás que promove a Xunta de Galicia.
Dúas décadas de traballo
A conselleira de Medio Ambiente destacou o papel que xogou Sogama para evitar o deterioro ambiental de Galicia. A súa posta en funcionamento, hai 20 anos, iniciouse o camiño para eliminar máis de 3.000 puntos de vertido incontrolados espallados pola Comunidade e hoxe en día ten tratado máis de 10 millóns de toneladas de lixo, unha cantidade coa que se podería encher ata 50 veces o estadio de fútbol de Riazor.
Outro dato que dá conta da súa importancia é que no ano 2001 eran 71 os concellos que estaban adheridos a Sogama, mentres que hoxe dá servizo a 295 concellos, o que se traduce xestionar cada día os residuos do 83% da poboación galega, de máis de 2 millóns de galegos.
A conselleira de Medio Ambiente salientou que a calidade deste servizo é grazas ás actuacións de mellora e actualización que se levaron a cabo e que posiciona a Sogama como unha das plantas máis grandes e eficientes do mundo. De feito, recordou que se destinaron 31 millóns de euros á construción e equipamento dunha nova planta de recuperación de materiais contidos na bolsa negra, en liña coa industria 4.0 e operativa dende novembro de 2018, e á remodelación da planta de reciclaxe, tratamento e elaboración de combustible, na que se selecciona da bolsa negra a parte susceptible de ser reciclada e co resto prodúcese un combustible que alimenta unha planta termoeléctrica na que se xera, de forma limpa, tanta electricidade como para abastecer ao 12% dos fogares galegos.
Vázquez Mejuto explicou que grazas a esta valorización material e enerxética, en Galicia o índice de vertido en 2018 situouse nun 25%, unha porcentaxe moi inferior tendo en conta que en España só hai 10 plantas deste tipo e o uso do vertedoiro dispárase ata o 54%. “Sogama é un referente en Europa e no mundo”, argumentou a conselleira; xa que con esta valorización Sogama adiántase 15 anos ao prazo pretendido pola Unión Europea, logrando neste 2020 o 10% de límite de vertido que Europa propón para 2035.
You may also like
Publicado Xaneiro 31, 2020
Galiza di adeus á súa cuarta clienta comercial
Reino Unido é de facto o primeiro Estado en abandonar a Unión Europea. Ábrese entón un período transitorio até 31 de decembro […]
Publicado Xaneiro 11, 2021
A Xunta usa o criterio de dispersión poboacional para acadar máis axudas da repartición dos fondos de recuperación
Tamén recalca a necesidade de que as liñas de financiamento estean moito máis “definidas” para concretar os tipos de proxectos e actuacións […]
Publicado Decembro 10, 2019
Galicia ten a mais grande porcentaxe de España en sobresaintes en Ciencias
Neste informe del 2018 as cousas melloraron, ainda de forma más chamativa en Matemáticas que en Ciencias. Curiosamente, nesta última materia Galicia marcou […]
Publicado Febreiro 3, 2020
Seis de cada dez empregos creados na Galiza desde 2009 fórono en actividades cos salarios máis baixos
62% das novas persoas asalariadas nesta década foi en ‘servizos persoais e de lecer’. Gran parte do emprego creado nestes anos foino […]
Previous post Rede Galega por un Rural Vivo: “Desde a Xunta dixéronnos que non existe planificación para os parques eólicos”
Back to post list
Next post A Xunta aproba a lei de impulso demográfico e axudará a empresas a ter servizo de conciliación
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.